Communitas » 2009 is 'n Opwindende Konferensiejaar!
TuisbladTaakspanne VBO Konferensies 2009 is 'n Opwindende Konferensiejaar!
2009 is 'n Opwindende Konferensiejaar!
Written by Frederick on October 5, 2008 . Posted in Konferensies
Communitas beplan baie interessante konferensies vir volgende jaar. Daarmee saam vier die Fakulteit Teologie op Stellenbosch hulle 150ste bestaansjaar. Vir jou gerief het ons die inligting van die konferensies bymekaar gesit sodat jy dit kan aanteken op jou dagboek. Al hierdie konferensies tel vir VBO krediete. Gaan na Dagboek om meer inligting oor die konferensies te kry.
17-18 Februarie Om met God te leef – Gebedskonferensie
'n Gebedskonferensie vir geestelike leiers en predikante. Wat wil ons bereik? Ons wil graag dat leiers weer besef hoe onontbeerlik 'n ryk gebedslewe en Coram Deo lewenstyl voor die Here is. Die konferensie is die begin van 'n meer omvattende projek om 'n gebedskultuur by leraars, leiers en gemeentes te vestig. By die konferensie is daar so 8 ankersprekers; en 14-16 wegbreeksessies. Die ankersprekers se doel is om 'n breë spektrum (wat al die spiritualiteitstipes verteenwoordig) oorsig te gee en mense te motiveer. Die doel is om 'n energie los te maak oor gebed. Ons wil ons gemeente leraars en leiers weer aan die bid kry!! Dis die begin van'n totale gesindheidsverandering om 'n Coram Deo lewenstyl aan te leer. Lees ook die blog Gebed
18-20 Maart: Geskiedenis Teologie Stellenbosch 150+ – Fakulteit Teologie Stellenbosch
18-20 Mei Wat kan ons uit die Handelinge-boek leer oor Missionêre Gemeentewees?
* Wat is die aard van die "Christelike identiteit" in Handelinge – nie alleen die aard van die uitbeelding van identiteit nie, maar waarmee dit in verband staan en die aard van sodanige verband(e)? * Wat kan ons leer oor die eenheid en verskeidenheid in die kerk uit Handelinge? * Hoe moet ons dink oor die teenwoordigheid van Christus en van die Gees in die werk van die vroeë Kerk? * Waarin sou die spesifiek missionêre of missionale aspekte van Handelinge geleë wees? * Wat sou belangrike tekste en temas wees in hierdie verband?
9-10 Junie Cedarberg konferensie vir plattelandse geestelike leiers – Citrusdal
Die plaaslike VGK en NG gemeentes van Citrusdal het in 2008 die eerste baie suksesvolle konferensie aangebied vir plattelandse geestelike leiers. In Junie 2009 tree daar weer sprekers op in die oggende en in die middae is daar werkswinkels aangebied deur leiers uit die platteland. Die aand kuier ons heerlik saam en geniet die plattelandse gasvryheid van die Goue Vallei.
25-26 Augustus Verantwoordelike Vernuwing – Stellenberg
Stellenberg en SA Gestig gemeente bied vir die 8ste keer saam met Communitas hierdie leierskonfensie aan. Die fokus is eenvoudig: Maak 'n verskil in jou gemeenskap. Ons gaan die mees kommerwekkende samelewingsuitdagings aanpak en saam dink oor konkrete maniere waarop gemeenteleiers 'n verskil kan maak.